google/wiki40b huggingface dataset:
Dele Alli

Klubová kariéra

V detstve hral v tíme City Colts. Vo veku 11 rokov odišiel do klubu Milton Keynes Dons.
Na prelome rokov 2014/2015 prestúpil do severolondýnského tímu Tottenham Hotspur. Do leta 2015 bol na hosťovaní, ale po návrate do Spurs na seba upútal pozornosť. Začiatkom augusta, tesne pred štartom Premier League si zaslúžil základnú zostavu svojím výkonom proti madridskému Realu. V zápase s "Bielym baletom" nasadil jasličky uznávanému stredopoliarovi Lukovi Modrićovi. Zaistil si miesto v základnej zostave a začal pravidelne nastupovať do zápasov.

Reprezentačná kariéra

Dele Alli reprezentoval Anglicko aj v mládežníckych výberoch.
V októbri 2015 ho pozval tréner Roy Hodgson do anglickej seniorskej reprezentácie, kde debutoval 9. októbra v kvalifikačnom zápase na majstrovstvá Európy 2016 proti Estónsku (výhra 2: 0).
Pod vedením trénera Roya Hodgsona sa zúčastnil EURA 2016 vo Francúzsku, kam sa Anglicko prebojovalo bez straty bodu z kvalifikačnej skupiny E.
Saint-Germain-sur-Eaulne

Poloha

Obec má rozlohu 8,79 km². Najvyšší bod je položený 236 m n. m. a najnižší bod 109 m n. m.

Obyvateľstvo

Počet obyvateľov obce je 197 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Maurice Klippel

Život

Klippel študoval medicínu v Paríži. V roku 1884 sa stal internistom a v roku 1889 získal doktorát. V roku 1901 sa stal nemocničným lekárom a v tom istom roku ho vymenovali za primára v Hospice Debrousse. Nasledujúci rok sa stal riaditeľom oddelenia všeobecnej medicíny v Hôpital Tenon.
Klippel publikoval najmä v oblasti neurológie a psychiatrie, avšak témy jeho prác pokrývali široký okruh medicínskej problematiky, ako histológia, patológia a vrodené chyby. V roku 1924 odišiel do dôchodku.
Mezosféra

Mezosféra (z gr. μέση, méssi (stred) a σφαίρα, sfera (guľa)) je tretia hlavná vrstva zemskej atmosféry po stratosfére. Presnejšie leží medzi tenkými vrstvami stratopauza a mezopauza. Mezosféra tvorí spodnú časť ionosféry. Z hľadiska zloženia ešte patrí k homosfére.
Nachádza sa vo výške 45-50 km do 85-90 km. Charakterizovaná je poklesom teploty s výškou z asi 0 v stratopauze na priemerne asi –90 stupňov v mezopauze, čo je oblasť s najnižšou teplotou v celej atmosfére (vznikajú v nej oblaky ľadu). Treba však poznamenať, že v mezosfére sa teplota výrazne mení v závislosti od ročného obdobia. Dôvodom poklesu je extrémne riedky vzduch a takmer absencia ozónu. Pokles je však oveľa menej prudký ako v troposfére. 
Väčšina meteoritov padajúcich na Zem zhorí v tejto vrstve.
Goupillières (Seine-Maritime)

Poloha

Obec má rozlohu 4,13 km². Najvyšší bod je položený 152 m n. m. a najnižší bod 85 m n. m.

Obyvateľstvo

Počet obyvateľov obce je 422 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sancy (Seine-et-Marne)

Poloha

Obec má rozlohu 5,48 km². Najvyšší bod je položený 164 m n. m. a najnižší bod 118 m n. m.

Obyvateľstvo

Počet obyvateľov obce je 383 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rýchlodráha

Petržalská rýchlodráha

V Bratislave sa od konca roku 2008 mala začať budovať rýchlodrážna električková trať na sídlisko Petržalka (označovaná aj ako "Petržalská rýchlodráha" alebo aj "Petržalská električka"). Na trati mali premávať električky dosahujúce vyššie rýchlosti, max. 80 km/h na rozdiel od rýchlosti na "normálnych" tratiach, ktorá je limitovaná na 50 km/h. Táto trať mala byť pripojená k súčasnej električkovej sieti, takže rýchle električky na konci petržalskej rýchlej trate mali zísť na klasickú električkovú trať a pokračovať "normálnou" rýchlosťou. Zastávky (stanice) na trati boli plánované tieto (od juhu na sever): Janíkov dvor, Lúky - juh, Lúky - sever, Petržalka - stred, Háje - juh, Háje - sever, Bosákova, Petržalka - zastávka (prestup na železnicu), SAD Janka Kráľa. Plány boli zmenené a namiesto rýchlodráhy sa projekt zmenil na klasickú pomalú električkovú trať s úrovňovými križovatkami, aké sa nachádzajú v celom meste a s maximálnou rýchlosťou električiek iba 50 km/h.
Diskografia Karla Hálu

Toto je diskografia speváka Karla Hálu.
Jelení žlíbek

Ochrana

Predmetom ochrany sú prírode blízke lesné porasty s mohutnými bukmi a dubmi s mnohými charakteristickými druhmi rastlín a živočíchov. Lokalita, v roku 1979 vyhlásená ako chránený prírodný výtvor, bola po schválení zákona o ochrane prírody a krajiny v roku 1992 preradená do kategórie prírodná rezervácia. Leží na území európsky významnej lokality Nad Brněnskou přehradou navrhnutej k ochrane v rámci programu Natura 2000.

Povrch

Jelení žlíbek leží na úbočí kopca Chochola (410,9 m) na pravom brehu Brnianskej priehrady. Mierne až stredné svahy, vystupujúce aj zarezané, orientované severným a severovýchodným smerom, klesajú až do údolia bezmenného potoka. Geologické podložie je tvorené biotickými až amfibol-biotickými granodioritmi, charakteristickými horninami brnianskeho masívu.

Fauna a flóra

Jelení žlíbek je ukážkou málo dotknutých lesných spoločenstiev s typickou druhovou skladbou rastlín i živočíchov. Dominantu stromového poschodia tvoria mohutné, až 200 rokov staré buky lesné (Fagus sylvatica), ktorých kmene často obrastajú plodnice drevokaznej huby práchnovca kopytovitého (Fomes fomentarius). Pomerne hojne sa objavuje tiež dub zimný (Quercus petraea), ďalej roztrúsene hrab obyčajný (Carpinus betulus), lipa malolistá (Tilia cordata), brest hrabolistý (Ulmus minor), javor horský (Acer pseudoplatanus), javor mliečny (Acer platanoides) a javor poľný (Acer campestre). Charakteristickými druhmi podrastu sú trávy lipnica hájna (Poa nemoralis) a mednička jednokvetá (Melica uniflora), ďalej lipkavec marinkový (Galium odoratum), lipkavec lesný (Galium sylvaticum), kopytník európsky (Asarum europeaum) a hviezdica veľkokvetá (Stellaria holostea). Celkovo tu bolo zaznamenaných 167 druhov vyšších rastlín, z ktorých 12 dominuje v Červenom zozname flóry ČR, ďalej 16 druhov machorastov a 11 druhov drevokazných húb.
Lesné porasty poskytujú útočisko vtákom viazaným na staré bútľavé stromy, významným je výskyt silne ohrozeného muchárika malého (Ficedula parva) a holuba plúžika (Columba oenas). Celkovo bolo na území rezervácie zaznamenaných 26 druhov vtákov. Z cicavcov sa tu vyskytuje napr. jež východný (Erinaceus concolor), veverica obyčajná (Sciurus vulgaris), ryšavka žltohrdlá (Apodemus flavicollis), ryšavka krovinná (Apodemus sylvaticus), srnec lesný (Capreolus capreolus), diviak lesný (Sus scrofa) alebo zajac poľný (Lepus europeaus).
Rakytovský potok (prítok Hrona)

Rakytovský potok je potok na Hornom Pohroní, na území okresu Banská Bystrica. Je to pravostranný prítok Hrona s dĺžkou 6 km, je tokom III. rádu.
Seilh

Poloha

Obec má rozlohu 6,16 km². Najvyšší bod je položený 145 m n. m. a najnižší bod 112 m n. m.

Obyvateľstvo

Počet obyvateľov obce je 3 042 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hirel

Poloha

Obec má rozlohu 9,85 km². Najvyšší bod je položený 9 m n. m. a najnižší bod 1 m n. m.

Obyvateľstvo

Počet obyvateľov obce je 1 367 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Quartier Sainte-Marguerite

Quartier Sainte-Marguerite (štvrť svätej Margaréty) je 44. štvrť v Paríži, ktorá je súčasťou 11. obvodu.
Má rozlohu 93 ha a tvar trojuholníka, ktorého strany tvoria ulice Rue du Faubourg-Saint-Antoine na juhu, Rue de Charonne na severe a Boulevard de Charonne na východe.
Štvrť nesie meno miestneho kostola svätej Margaréty.
Konvertibilná marka

Konvertibilná marka alebo bosnianskohercegovinská marka (srb./chorv./bos. konvertibilna marka, cyrilikou конвертибилна марка) je oficiálna mena Bosny a Hercegoviny. Jej ISO 4217 kód je BAM. Jednu marku tvorí 100 fenigov (feniga). Zavedená bola v roku 1998 medzinárodnou správou OSN potom, ako sa miestni bosnianski, srbskí a chorvátski predstavitelia neboli schopní dohodnúť na jednotnej štátnej mene. Už od svojho vzniku bola pevne viazaná na hodnotu nemeckej marky v pomere 1:1. Po zániku nemeckej marky je pevne viazaná na euro v kurze 1 EUR = 1,95583 BAM, 1 BAM = 0,51129 EUR.
Mince: 10, 20, 50 fenikov, 1, 2, 5 mariek
Bankovky: 5, 10, 20, 50, 100, 200 mariek
SELECT Extraliga vo futsale 2011/12

Systém súťaže

Po základnej časti, v ktorej hrá každý s každým jedenkrát doma a vonku, nasledovalo play-off ôsmich najlepšie umiestnených tímov. Play-off sa hralo na 2 víťazné zápasy, v ktorých prvé zápasy sa hrali na ihrisku lepšie umiestneného tímu. Posledné 2 celky hrali baráž o zotrvanie v extralige.
Mark Wahlberg

Mladosť

Wahlberg sa narodil v Dorchesteri pri Bostone, Massachusetts, ako najmladší z deviatich súrodencov (Arthur, Jim, Paul, Robert, Tracey, Michelle, Debbie (zomrela v roku 2003 vo veku 43 rokov) a Donnie. Wahlbergova matka, Alma Elaine (Donnelly), bola banková úradníčka a zdravotná sestra, a Wahlbergov otec, Donald Edward Wahlberg, bol vodič dodávky. Jeho rodičia sa rozviedli v roku 1982 a odvtedy sa jeho čas rozdelil medzi nich. Jeho otec bol švédskeho a írskeho pôvodu, a jeho matka bola írskeho, anglického a francúzsko-kanadského pôvodu.
Boris Bálent

Životopis

V rokoch 1930-1936 študoval na Právnickej fakulte UK v Bratislave, kde 1947-1950 absolvoval doplnkové štúdium na Filozofickej fakulte, 1934 zložil pedagogické skúšky na učiteľskom ústave v Turčianskych Tepliciach, 1936 JUDr. Spočiatku učiteľ v Starej Turej a v Hybiach, 1939-1946 úradník Ministerstva železníc v Bratislave, v Prešove, v Banskej Bystrici, 1946-1954 tajomník SNK v Martine, súčasne prednášal dejiny písma a tlače na Filozofickej fakulte SU, 1954-1961 odborný pracovník a začas vedúci Knihovedného strediska MS v Martine, 1961-1976 pôsobil na miestnom pracovisku MS v Bratislave. Odborne činný v oblasti kult. histórie, bibliografie, knihovedy, starých tlačí a dejín knítlačiarstva a exlibrisov.
V začiatkoch vychádzal z výskumu rodinných archívov, osvetlil prvý pokus o spisovný jazyk na východnom Slovensku, postupne sa preorientoval na výskum inkunábulov, starých a púťových tlačí ap. Vydal súpis banskobystrických púťových tlačí (1947) a prvotlačí v banskobystrických knižniciach (1948), pripravil faksimilové vydanie Piesní Jána Sylvána (1957) a dvoch vzácnych textov bardejovského katechizmu. V oblasti bibliografie a knihovedy dopĺňal a korigoval st. súpisy knižnej tvorby, preskúmal mnohé fondy slov. hist. knižníc, pričom osobitne spracoval dejiny rob. knižníc na Slovensku. Sústavne sa venoval skúmaniu knižnej grafiky vydávaním exlibrisov a knižných značiek. Redaktor časopisu Slov. národná knižnica (1946-1948), Knižnica (1949-1958), Bibliografický zborník (1957) a Knižničný zborník (1958).
Ján Ivák

Životopis

V rokoch 1899 – 1907 študoval na gymnáziu v Bratislave. Zo štúdia na gymnáziu vylúčený za národné povedomie, preto maturoval v Prahe. V rokoch 1907 – 1909 študoval na Vysokej škole svetového obchodu vo Viedni. Od roku 1912 pracoval ako družstevný úradník Ústredného družstva v Šaštíne, v rokoch 1924 – 1927 v Brezne. Neskôr pôsobil v Bratislave ako organizačno-ekonomický riaditeľ Družstva hospodárskych liehovarov, rafinérií a škrobární. Po roku 1945 bol spoluzakladateľ Počtovníckej služby, potom pracovník Zdroja, po roku 1948 Konzervárenského priemyslu v Bratislave.
Bol prívrženec raného slovenského agrarizmu. Organizoval potravinové a úverové družstvá, bol spoluzakladateľ družstevného podniku na výrobu poľnohospodárskych strojov a náradia. Bol stúpenec česko-slovenskej vzájomnosti, v prvej Česko-slovenskej republike reprezentoval Agrárnu stranu. Po roku 1932 vstúpil do Národnej obce fašistickej, v roku 1935 sa stal predsedom jej slovenskej organizácie, vlastnil a vydával jej tlačové orgány. V období 1935 – 1939 bol poslanec Národného zhromaždenia.V októbri 1938 podpísal Žilinskú dohodu a jeho strana splynula s HSĽS. Neskôr sa od politiky HSĽS dištancoval a spolupracoval s odbojom. Po oslobodení pracoval v oblasti zásobovania. Publikoval články s hospodárskou, politickou a ideovou tematikou v novinách a časopisoch.
Saint-Nicolas-de-la-Haie

Poloha

Obec má rozlohu 3,15 km². Najvyšší bod je položený 150 m n. m. a najnižší bod 77 m n. m.

Obyvateľstvo

Počet obyvateľov obce je 398 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Taka (Bangladéš)

Taka (ben.  টাকা) je zákonné platidlo ázijského štátu Bangladéš od roku 1972. ISO 4217 kód taky je BDT. Jedna stotina taky sa nazýva poisha. Skratka pre taku je ৳, ৲.
Immolation

Dejiny

Pôvodní členovia kapely sú len vokalista, basgitarista Ross Dolan a gitarista Robert "Bob" Vigna. Skupina do dnešného dňa vydala 7 radových albumoch u troch nahrávacích spoločností, niekoľko demo platní, jednu kompiláciu a 2 DVD tituly. Prelomovým albumom kapely bol už prvý album Dawn Of Possession, ktorý je dnes považovaný za jednu z hlavných hudobných ikon v rámci technického death metalu. Po druhom albume Here in After odišiel z kapely bubeník Craig Smilowski, ktorého nahradil Alex Hernandes. Na šiestom albume Harnessing Ruin ho nahradil Steve Shalaty. Na piatom albume Unholy Cult gitaristu Toma Wilkinsona nahradil Bill Taylor. Skupina je dnes s jednou najdôležitejších death metalových kapiel na americkom kontinente, pričom veľkú základňu fanúšikov má po celom svete. So svojimi kolegami zo skupiny Suffocation tvoria silné zázemie newyorskej undergroundovej metalovej scény. V roku 2008 Immolation koncertovali aj na Slovensku.

Charakteristika hudby

Zvláštnosťou skupiny Immolation je hlavne hlasový prejav Rossa Dolana, ktorého hlboké growlingové frázovanie je zrozumiteľnejšie ako u iných death metalových vokalistov. Skupinu charakterizuje progresívne rifovanie skladieb, postavené na disharmonických a harmonických prvkoch. Komplexné bicie pasáže sú z jedného pohľadu prispôsobené rytmike dvom gitarám a z druhého pohľadu synkopaticky a technicky dotvárajú atypický charakter skladieb. Staršie albumy inklinujú k technickému death metalu novšie sú považované za progresívny death metal.
Kehlen

Poloha

Obec má rozlohu 28,18 km². Najvyšší bod je položený 389 m n. m. a najnižší bod 242 m n. m.

Obyvateľstvo

Kehlen má 5038 obyvateľov (2011).
Graf vývoja obyvateľstva:

Ekonomika

S 3.72% bolo v Kehlen nezamestanosť nižšia o 3.25 % ako luxemburský priemer v roku 2010.
Coigneux

Poloha

Obec má rozlohu 2,88 km². Najvyšší bod je položený 150 m n. m. a najnižší bod 100 m n. m.

Obyvateľstvo

Počet obyvateľov obce je 48 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Orret

Poloha

Obec má rozlohu 11,37 km². Najvyšší bod je položený 446 m n. m. a najnižší bod 319 m n. m.

Obyvateľstvo

Počet obyvateľov obce je 24 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Compas

Poloha

Obec má rozlohu 16,54 km². Najvyšší bod je položený 688 m n. m. a najnižší bod 546 m n. m.

Obyvateľstvo

Počet obyvateľov obce je 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Narykidas z Figaleie

Narykidas (starogr. Ναρυκίδας – Narykidas) bol víťaz olympijských hier v zápasení v 4. stor. pred Kr.
Narykidas, syn Damareta z Figaleie, zvíťazil v Olympii v zápasení pravdepodobne na 99. hrách v roku 384 pred Kr. Svoje majstrovstvo v tejto disciplíne predviedol aj na ostatných celogéckych hrách, keď si ešte pred svojim olympijským víťazným vencom odniesol i po dve víťazné vence z pýtických a nemejských hier a tri z isthmických hier. V starovekom Grécku sa víťaz všetkých štyroch hier nazýval periodonikés (víťaz obehu). Jednotlivé celogrécke hry sa totiž usporadúvali v rôznych obdobiach štvoročného cyklu, ktoré spolu tvorili periodos (pravidelný obeh). Zápasenie (palé) sa podobalo nášmu „grécko-rímskemu"; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.
Staroveký autor Pausanias uvádza, že socha Narykida stála v posvätnom okrsku olympijskej Altidy. Jej autorom bol sochársky majster Daidalos zo Sikyónu. Zvyšky podstavca tejto sochy s poškodeným nápisom (písmo ukazuje na 4. stor. pred Kr.) boli objavené vo východnej časti Altidy.
Glen Metropolit

Klubový hokej

Hrával za kluby NHL Washington Capitals a Tampa Bay Lightning. V sezóne 2005/06 bol hráčom klubu švajčiarskej najvyššej súťaže HC Lugano a v základnej časti vyhral kanadské bodovanie celej ligy. Pred ďalšou sezónou sa vrátil do NHL a podpísal kontrakt s klubom Atlanta Thrashers.
Po sezóne 2006-07 sa stal voľným agentom, v októbri podpísal zmluvu s Boston Bruins,kde strávil jednu sezónu.V lete 2008 podpísal zmluvu ako voľný hráč s tímom NHL Philadelphia Flyers.

Reprezentácia

Kanadský reprezentačný tréner Marc Habscheid ho nominoval na Majstrovstvá sveta v hokeji 2006 v lotyšskej Rige. Na drese nosil číslo 12.
Saint-Ondras

Poloha

Obec má rozlohu 8,15 km². Najvyšší bod je položený 626 m n. m. a najnižší bod 361 m n. m.

Obyvateľstvo

Počet obyvateľov obce je 589 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Léger-sur-Vouzance

Poloha

Saint-Léger-sur-Vouzance má rozlohu 18,18 km². Najvyšší bod je položený 302 m n. m. a najnižší bod 234 m n. m.

Obyvateľstvo

Saint-Léger-sur-Vouzance má 286 obyvateľov (2009).
Graf vývoja obyvateľstva:
Zdroje: INSEE
Novokrídlatce

Charakteristika

Krídla (pokiaľ nie sú druhotne redukované) sa v pokoji skladajú plocho nad bruškom; výnimkou je silne odvodená skupina Rhopalocera. Krídla za letu pracujú synchrónne. Tykadlá sú dlhšie, tykadlový bičík je primárne mnohočlánkový. Na konci bruška sú niekedy cerkusy (Perlodea, Polyneoptera), no terminálny filament vždy chýba. Vývin lariev prebieha na súši, len u malého percenta druhov vo vode; ale aj v tom prípade larvy väčšinou dýchajú atmosférický O2.
Diaľnica A46 (Nemecko)

História

Diaľnica A46 vznikla prestavaním a rozšírením spolkovej cesty 326, ktorá vedie z Düsseldorfu do Wuppertalu. Na niektorých úsekoch však bola vystavaná úplne nová cesta - pôvodné plány počítali s jej označením A201. Pôvodne sa na označenie tejto diaľnice používal termín Wupperschnellweg, no ten postupne upadol do zabudnutia.
Fréchencourt

Poloha

Obec má rozlohu 5,59 km². Najvyšší bod je položený 116 m n. m. a najnižší bod 37 m n. m.

Obyvateľstvo

Počet obyvateľov obce je 236 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kandizované ovocie

Kandizované ovocie alebo kandované ovocie je ovocie napustené repným cukrom. Táto úprava slúži na konzerváciu a deje sa tak, že sa uvarené ovocie nechá niekoľko dní močiť v cukrovom roztoku, ktorý sa postupne zahusťuje ďalším cukrom, takže sa koncentrácia cukru v roztoku pohybuje asi od 30 do konečných 70-75 %. Celý proces trvá 6 až 10 dní, podľa druhu ovocia. Postupne sa znižuje podiel vody v ovocí, čo vytvára nepriaznivé podmienky pre bežné mikroorganizmy a kandizované ovocie sa tak pri správnom skladovaní nekazí. Kandizované ovocie obsahuje vysoký podiel pridaného cukru a je preto veľmi kalorické. Počas kandizovania stráca aj podstatnú časť nutričných zložiek, takže konečný výsledok už v podstate nie je konzervovaným ovocím, ale viacmenej cukrovinkou.
Z ovocia sa najčastejšie kandizuje pomarančová kôra, čerešne, tekvica, slivka, citrón atď. Okrem ovocia sa kandizujú aj niektoré druhy zeleniny.
Saint-Martin-de-Hinx

Poloha

Obec má rozlohu 25,48 km². Najvyšší bod je položený 106 m n. m. a najnižší bod 1 m n. m.

Obyvateľstvo

Počet obyvateľov obce je 1 185 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Geiswasser

Poloha

Obec má rozlohu 8,24 km². Najvyšší bod je položený 200 m n. m. a najnižší bod 193 m n. m.

Obyvateľstvo

Počet obyvateľov obce je 326 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gaviál

Opis

Dospelé jedince dosahujú dĺžky 3,5 až 7 metrov a vážia 160 až 180 kilogramov. Hlava o dĺžke až 130 centimetrov je zakončená čeľusťami, ktorých dĺžka môže byť takmer jeden meter. Z nich vyrastá viac ako sto veľmi ostrých zubov, ktoré sú ich hlavným nástrojom pre obstarávanie potravy. Zuby na hornej a dolnej čeľusti vyrastajú vzájomne posunuté, takže pri zatvorení čeľuste zapadajú medzi seba. Na vrchole hlavy sú posadené vystúpené oči, ktoré v spojení s ostrým zrakom umožňujú gaviálom pozorovať okolie spod hladiny vody, aj keď je zvyšok tela ponorený; oči sú vytočené do strán, takže ich zorné pole zachytí široký uhol bez otáčania hlavy. Sú kryté šupinatými viečkami a taktiež priehľadnou blanou, ktorú gaviále preťahujú cez povrch očí ako ochranu, keď sú ponorené pod vodou.
Dospelé samce majú na ňufáku na konci hornej čeľusti chrupavkovitý výrastok zvaný ghara (v hindčine „hrniec“). Okrem funkcie odlíšenia samcov slúži aj pri dorozumievaní zvierat ako rezonátor.
Nohy gaviálov sú málo vyvinuté, a preto sú na súši neobratné. Sú však opatrené plávacím kýlom a plutvovým lemom, vďaka čomu výborne plávajú. Napomáha im pri tom aj dlhý ohybný chvost, ktorý je sploštený zo strán a zhora lemovaný radou dobre viditeľných hrotových šupín. Chvost dosahuje až polovicu dĺžky celého tela a vďaka jeho priečnym pohybom môžu gaviále rýchlo plávať dopredu a aj obratne zatáčať.

Spôsob života

Najvhodnejším prirodzeným prostredím sú členité rieky s veľkým prietokom vody, strmými brehmi, plytčinami, tôňami a ostrovčekmi. Tu trávia dospelé gaviále väčšinu času a tu aj lovia; ich potravu tvoria prevažne ryby. Žijú v háremoch – samce sa obklopujú niekoľkými samicami. Samice hĺbia v piesočnatých brehoch jamu, do nej kladú vajcia a potom ju opäť pieskom zahrnú. Okolo hniezda potom hliadkujú až do doby troch mesiacov, kedy sa z vajec vyliahnu mladé gaviále. Po vyliahnutí sa mláďatá premiestnia do vody a zo začiatku zostávajú v starostlivosti rodičov, ktorý ich strážia, kŕmia a vozia na chrbte alebo na hlave.

Rozšírenie

Gaviále pôvodne obývali Pakistan, Indiu, Nepál, Bangladéš a Barmu – povodie riek Indus, Ganga, Mahanadi, Narayani, Brahmaputra a Irrawada. V dôsledku znečistenia vody, lovu, miznutiu pôvodných biotopov a ďalších faktorov sa stali druhom ohrozeným vyhynutím. Najvýznamnejšia súčasná kolónia gaviálov žije dnes v Indii v povodí Gangy – v riekach Girwa a Čambal, ďalšie posledné zvyšky sa vyskytujú v Nepále. Ich celkový počet sa odhaduje na asi dve stovky jedincov.
Rodinka úžasných (seriál)

Dabing

Slovenské znenie pripravila spoločnosť Trigon Production pre televíziu JOJ.
Gravitačná potenciálna energia

Gravitačná potenciálna energia je jeden z druhov mechanickej energie, ktorú má teleso v gravitačnom poli Zeme zdvihnuté do určitej výšky.
Veľkosť gravitačnej potenciálnej energie závisí na hmotnosti telesa, na výške do ktorej bolo zdvihnuté a na gravitačnom zrýchlení. Veľkosť sa rovná mechanickej práci, ktorá je na teleso vykonávaná pri jeho zdvíhaní.
Turistická značkovaná trasa číslo 2405

Turistická značkovaná trasa číslo 2405 je krátka modrá trasa v Malých Karpatoch, ktorá spája obec Limbach so Štefánikovou magistrálou. Dĺžka trasy je 5,2 km.
Ailly

Poloha

Obec má rozlohu 15,55 km². Najvyšší bod je položený 157 m n. m. a najnižší bod 70 m n. m.

Obyvateľstvo

Počet obyvateľov obce je 1 073 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lignan-de-Bazas

Poloha

Obec má rozlohu 11,1 km². Najvyšší bod je položený 123 m n. m. a najnižší bod 77 m n. m.

Obyvateľstvo

Počet obyvateľov obce je 283 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Viackriteriálne rozhodovanie

Viackriteriálne rozhodovanie je odvetvie optimalizácie.
Úlohou viackriteriálneho rozhodovania je
pričom M je ľubovoľná množina, R je množina reálnych čísel, f : M → Rᵐ je vektorová funkcia, takže f (x) je vektor o zložkách (f₁ (x), …, fₘ (x)).
Je otázkou, čo sa rozumie optimálnym riešením tejto úlohy (vektory sa nedajú prirodzene porovnávať). Zvyčajne sa zavádza pojem tzv. eficientného riešenia. Bod x ∈ M je eficientné riešenie danej úlohy (používa sa aj paretovské riešenie alebo nedominované riešenie), ak pre všetky y ∈ M platí nasledujúca implikácia: ak je fᵢ (x) > fᵢ (y) pre nejaké i ∈ {1, …, m}, potom existuje j ∈ {1, …, m} také, že fⱼ (x) < fⱼ (y). Nedominované riešenie tak nejde v jednom kritériu zlepšiť bez toho, aby sa v inom kritériu zhoršilo.
Eficientné riešenie sa často hľadá v tvare
kde λᵢ sú nejaké váhy.